Надежда Захариева
С най-тежката борба…

chitanka.info

С най-тежката борба животът ме нагърби —

борбата със човешкото неверие.

Гърмежи няма там. Не се проливат кърви.

Но има победители и жертви.

Съвсем сама с цял свят премерила бих сили.

И той в нозете ми би пропълзял, но

да знаех, че със мен си ти единствен, мили.

Звучи сантиментално, но е вярно.

Обратното, уви, разбира се без думи.

Но искам да го чуеш и от мене.

Цял свят да е със мен,

единствен ти — срещу ми,

в нозете му ще бъда повалена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.